Anexa nr.2
LA HCL …………………
privind descrierea sumară a investitiei
,,Crearea unui coridor de mobilitate urbană și creșterea performanțelor transportului public prin investiții integrate în municipiul Drobeta Turnu Severin”



 	Documentația tehnică propune executarea unor lucrări considerate necesare pentru dezvoltarea mobilității urbane în municipiul Drobeta Turnu Severin. 
Obiectivele principale ale investiției sunt:
· aducerea sistemului rutier la parametrii tehnici corespunzători categoriei străzilor, urmând a se asigura astfel condiţii bune de siguranţă şi confort pentru circulaţia pietonală;
· asigurarea scurgerii apelor de suprafață;
· realizarea iluminatului;
· realizarea de amenajări peisagere, în vederea creșterii atractivității deplasărilor, în special a celor utilizând modurile de transport alternative.
· realizarea/modernizarea unor locații semaforizate și asigurarea integrării acestora în sistemul de management al traficului, având ca efect creșterea siguranței deplasărilor pentru toate tipurile de utilizatori ai infrastructurii rutiere, precum și pentru creșterea eficienței sistemului de transport public
· implementarea de stații inteligente de așteptare pentru transportul public, pentru creșterea accesibilității, atractivității și eficienței acestui mod de transport, cu efect direct asupra creșterii cotei modale a deplasărilor cu transportul public
· achiziția de vehicule de transport public electrice și a stațiilor de încărcare pentru acestea, pentru creșterea siguranței, atractivității și eficienței acestui mod de transport, cu efect direct asupra creșterii cotei modale a deplasărilor cu transportul public
· extinderea sistemului de bike-sharing, prin implementarea de stații de mobilitate alternativă
· implementarea unei platforme integrate suport de decizie, în vederea creșterii accesibilității și atractivității modurilor de deplasare alternativă: transport public, bicicletă, mers pe jos

